31996D0081
L 019/53
JURNALUL OFÍCIAL AL UNIUNII EUROPENE
DECIZIA COMISIEI
din 12 ianuarie 1996
de modificare a Deciziilor 92/260/CEE, 93/196/CEE, 93/197/CEE și 94/467/CE privind categoriile de ecvidee masculi cărora li se aplică cerințele privind arterita virală ecvină
(Text cu relevanță pentru SEE)
(96/81/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/426/CEE a Consiliului din 26 iunie 1990 privind condițiile de inspecție veterinară care reglementează circulația și importul de ecvidee din țări terțe (1), astfel cum a fost modificată ultima dată prin Actul de aderare a Austriei, Finlandei și Suediei, în special articolul 15 litera (b) punctul (ii), articolul 16 și articolul 19 punctul (ii),
având în vedere Directiva 91/496/CEE a Consiliului din 15 iulie 1991 de stabilire a principiilor care reglementează organizarea controalelor veterinare ale animalelor care sunt introduse în Comunitate din țări terțe și de modificare a Directivelor 89/662/CEE, 90/425/CEE și 90/675/CEE (2), astfel cum a fost modificată ultima dată prin Actul de aderare a Austriei, Finlandei și Suediei, în special articolul 9 alineatul (1) litera (c),
întrucât, în urma recomandării Comitetului științific veterinar, Decizia 95/329/CE a Comisiei (3) a stabilit categoriile de ecvidee masculi cărora trebuie să li se aplice cerințele privind arterita virală ecvină;
întrucât condițiile de sănătate și certificarea veterinară pentru admiterea temporară a cailor înregistrați și importurile de ecvidee înregistrate și de ecvidee pentru reproducție și producție sunt stabilite în Decizia 92/260/CEE a Comisiei (4) și, respectiv, în Decizia 93/197/CEE a Comisiei (5), astfel cum au fost modificate ultima dată prin Decizia 95/323/CE a Comisiei (6), iar pentru importurile de ecvidee destinate sacrificării în Decizia 93/196/CEE a Comisiei (7), astfel cum a fost modificată ultima dată prin Decizia 95/322/CE (8);
întrucât Decizia 94/467/CE a Comisiei (9) stabilește garanții de sănătate pentru transportul ecvideelor dintr-o țară terță în alta, în conformitate cu articolul 9 alineatul (1) litera (c) din Directiva 91/496/CEE;
întrucât Deciziile 92/260/CEE, 93/196/CEE, 93/197/CEE și 94/467/CE trebuie modificate în consecință;
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
În fiecare dintre certificatele de sănătate A, B, C, D și E din anexa II la Decizia 92/260/CEE, litera (e) punctul (v) din capitolul „III. Informații privind sănătatea” se înlocuiește cu următorul punct:
„(v)
în cazul unui animal mascul necastrat a cărui vârstă este mai mare de 180 zile, arterita virală ecvină a fost înregistrată oficial în timpul ultimelor șase luni(3)
sau
-
animalul a fost testat(4) pe baza unei probe de sânge prelevate în cursul celor 21 de zile care precedă exportul la data de …(5) prin testul de seroneutralizare pentru arterită virală ecvină cu rezultat negativ la o diluție de 1 la 4
sau
o parte alicotă din întregul material seminal prelevat de la acesta în cursul celor 21 de zile care precedă exportul la data de … (5) a fost testată prin testul de izolare a virusului pentru arterită virală ecvină cu rezultat negativ(3) (4)
sau
-
animalul a fost vaccinat la data de … (5) contra arteritei virale ecvine, sub supraveghere veterinară oficială, cu un vaccin aprobat de autoritatea competentă, în conformitate cu următorul program de vaccinare inițială, și a fost revaccinat la intervale de timp regulate(3)(4).
Programe de vaccinare inițială contra arteritei virale ecvine: Instrucțiuni: Bifați pentru a elimina programele de vaccinare care nu se aplică animalului descris mai sus.
(a)
Vaccinarea s-a efectuat în ziua în care în care s-a prelevat o probă de sânge, aceasta dovedindu-se ulterior negativă în cadrul unui test de seroneutralizare la o diluție de 1 la 4 sau
(b)
Vaccinarea s-a efectuat, sub supraveghere veterinară oficială, în timpul unei perioade de izolare de cel mult 15 zile care începe din ziua prelevării unei probe de sânge care a fost testată în cadrul perioadei respective cu rezultate negative în cadrul unui test de seroneutralizare la o diluție de 1 la 4 sau
(c)
Vaccinarea s-a efectuat când animalul avea o vârstă cuprinsă între 180 și 270 de zile, în timpul unei perioade de izolare, sub supraveghere veterinară oficială. În timpul perioadei de izolare, două probe de sânge prelevate la interval de cel puțin 10 zile au dovedit un titru de anticorpi stabil sau în scădere, în cadrul unui test de seroneutralizare pentru arterita virală ecvină;”.
Articolul 2
Decizia 93/196/CEE se modifică după cum urmează:
1.
Litera (e) punctul (v) din capitolul „III. Informații privind sănătatea” din anexa I se elimină.
2.
Litera (e) punctul (v) din capitolul „III. Informații privind sănătatea” din anexa II se înlocuiește cu următorul punct:
„(v)
în cazul în care transportul de ecvidee descris mai sus include masculi necastrați a căror vârstă este mai mare de 180 de zile, arterita virală ecvină nu a fost înregistrată oficial în timpul ultimelor șase luni(4)
sau
-
masculii necastrați au fost testați(4) pe baza probelor de sânge prelevate în cursul celor 21 de zile care precedă exportul la data de …(5) prin testul de seroneutralizare pentru arterită virală ecvină cu rezultat negativ, în fiecare caz, la o diluție de 1 la 4(4)
sau
părți alicote din întregul material seminal prelevat de la aceștia în cursul celor 21 de zile care precedă exportul la data de … (5) au fost testate prin testul de izolare a virusului pentru arterită virală ecvină, în fiecare caz cu rezultat negativ(4)
sau
-
masculii necastrați au fost vaccinați la data de … (5) contra arteritei virale ecvine, sub supraveghere veterinară oficială, cu un vaccin aprobat de autoritatea competentă, în conformitate cu următorul program de vaccinare inițială, și au fost revaccinați la intervale de timp regulate(4).
Programe de vaccinare inițială contra arteritei virale ecvine:
Instrucțiuni: Bifați pentru a elimina programele de vaccinare care nu se aplică animalelor descrise mai sus.
Verificați certificatele aferente referitoare la testare înainte de vaccinare, vaccinare și revaccinare.
Specificați, după caz, programul de vaccinare individual pentru animalele identificate.
(a)
Vaccinarea s-a efectuat în ziua în care în care s-a prelevat o probă de sânge, aceasta dovedindu-se ulterior negativă în cadrul unui test de seroneutralizare la o diluție de 1 la 4 sau
(b)
Vaccinarea s-a efectuat, sub supraveghere veterinară oficială, în timpul unei perioade de izolare de cel mult 15 zile care începe din ziua prelevării unei probe de sânge ce a fost testată în perioada respectivă cu rezultate negative în cadrul unui test de seroneutralizare la o diluție de 1 la 4 sau
(c)
Vaccinarea s-a efectuat când animalul avea o vârstă cuprinsă între 180 și 270 de zile, în timpul unei perioade de izolare, sub supraveghere veterinară oficială. În timpul perioadei de izolare, două probe de sânge prelevate la interval de cel puțin 10 zile au dovedit un titru de anticorpi stabil sau în scădere, în cadrul unui test de seroneutralizare pentru arterita virală ecvină;”.
Articolul 3
Decizia 93/197/CEE se modifică după cum urmează:
1.
În fiecare dintre certificatele de sănătate A, B, C, D și E din anexa II, litera (e) punctul (v) din capitolul „III. Informații privind sănătatea” se înlocuiește cu următorul punct:
„(v)
în cazul unui animal mascul necastrat a cărui vârstă este mai mare de 180 de zile, arterita virală ecvină nu a fost înregistrată oficial în timpul ultimelor șase luni*
sau
-
animalul a fost testat pe baza unei probe de sânge prelevate în cursul celor 21 de zile care precedă exportul la data de …(4) prin testul de seroneutralizare pentru arterită virală ecvină cu rezultat negativ la o diluție de 1 la 4(#)
sau
o parte alicotă din întregul material seminal prelevat de la acesta în cursul celor 21 de zile care precedă exportul la data de … (4) a fost testată prin testul de izolare a virusului pentru arterită virală ecvină cu rezultat negativ(#)
sau
-
animalul a fost vaccinat la data de … (4) contra arteritei virale ecvine, sub supraveghere veterinară oficială, cu un vaccin aprobat de autoritatea competentă, în conformitate cu următorul program de vaccinare inițială, și a fost revaccinat la intervale de timp regulate(#);
Programe de vaccinare inițială contra arteritei virale ecvine:
Instrucțiuni: Bifați pentru a elimina programele de vaccinare care nu se aplică animalului descris mai sus.
Verificați certificatele aferente referitoare la testare înainte de vaccinare, vaccinare și revaccinare.
(a)
Vaccinarea s-a efectuat în ziua în care în care s-a prelevat o probă de sânge, aceasta dovedindu-se ulterior negativă în cadrul unui test de seroneutralizare la o diluție de 1 la 4 sau
(b)
Vaccinarea s-a efectuat, sub supraveghere veterinară oficială, în timpul unei perioade de izolare de cel mult 15 zile care începe din ziua prelevării unei probe de sânge ce a fost testată în perioada respectivă cu rezultate negative în cadrul unui test de seroneutralizare la o diluție de 1 la 4 sau
(c)
Vaccinarea s-a efectuat când animalul avea o vârstă cuprinsă între 180 și 270 de zile, în timpul unei perioade de izolare, sub supraveghere veterinară oficială. În timpul perioadei de izolare, două probe de sânge prelevate la interval de cel puțin 10 zile au dovedit un titru de anticorpi stabil sau în scădere, în cadrul unui test de seroneutralizare pentru arterita virală ecvină;”.
2.
În cazul certificatelor de sănătate A și B, simbolul condițional „(#)” se înlocuiește cu „(2)”, iar în certificatele C, D și E cu „(3)”.
Articolul 4
În articolul 1 alineatul (2) din Decizia 94/467/CE, textul „Prezentul certificat trebuie să cuprindă secțiunile I, II și III din certificatul de sănătate, …” se înlocuiește cu textul „Prezentul certificat trebuie să cuprindă secțiunile I, II și III, cu excepția literei (e) punctul (v) din certificatul de sănătate, …”.
Articolul 5
Prezenta decizie se aplică după 15 zile de la notificarea sa către statele membre.
Articolul 6
Prezenta decizie se adresează statelor membre.
Adoptată la Bruxelles, 12 ianuarie 1996.